
芜城赋作者：鲍照鲍照(412?-466)字明远，东海(今江苏省涟水县北)人。出身贫寒。因向宋临川王刘义庆献诗而受到赏识，被任为国侍郎。文帝时迁中书舍人。临海王子项镇荆州，鲍照又任前军参军，所以世称鲍参军。后临海王谋反，鲍照死于乱军之中。他生...
芜城赋作者：鲍照鲍照(412?-466)字明远，东海(今江苏省涟水县北)人。出身贫寒。因向宋临川王刘义庆献诗而受到赏识，被任为国侍郎。文帝时迁中书舍人。临海王子项镇荆州，鲍照又任前军参军，所以世称鲍参军。后临海王谋反，鲍照死于乱军之中。他生活在南北中国分裂，门阀士族当权的时代，一生关心国家命运，对刘宋王朝的政治深为不满。但由于「家世贫贱」而在宦途上饱受压抑。鲍照是宋代成就最高的诗人。他的诗歌思想内容较丰富，具有明
原文:
沵迤平原，南驰苍梧涨海，北走紫塞雁门。柂以漕渠，轴以昆岗。重江复关之隩，四会五达之庄。当昔全盛之时，车挂轊，人架肩，廛閈扑地，歌吹沸天。孽货盐田，铲利铜山。才力雄富，士马精妍。故能侈秦法，佚周令，划崇墉，刳浚血，图修世以休命。是以板筑雉堞之殷，井幹烽橹之勤，格高五岳，袤广三坟，崪若断岸，矗似长云。制磁石以御冲，糊赪壌以飞文。观基扃之固护，将万祀而一君。出入三代，五百余载，竟瓜剖而豆分。
泽葵依井，荒葛罥涂。坛罗虺蜮，阶斗麏鼯。木魅山鬼，野鼠城狐。风嗥雨啸，昏见晨趋。肌鹰厉吻，寒鸱嚇雏。伏虣藏虎，乳血飧肤。崩榛塞路，峥嵘古馗。白杨早落，塞草前衰。棱棱霜气，蔌蔌风威。孤蓬自振，惊沙坐飞。灌莽杳而无际，丛薄纷其相依。通池既已夷，峻隅又以颓。直视千里外，唯见起黄埃。凝思寂听，心伤已摧。若夫藻扃黼帐，歌堂舞阁之基，璇渊碧树，弋林钓渚之馆，吴蔡齐秦之声，鱼龙爵马之玩，皆熏歇烬灭，光沉响绝。东都妙姬，南国丽人，蕙心纨质，玉貌绛唇，莫不埋魂幽石，委骨穷尘，岂忆同舆之愉乐，离宫之苦辛哉？
天道如何，吞恨者多，抽琴命操，为芜城之歌。歌曰：边风急兮城上寒，井径灭兮丘陇残。千龄兮万代，共尽兮何言！

